РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/88-17

22. мај 2017. године

Б е о г р а д

ЗАПИСНИК

22. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 22. МАЈА 2017. ГОДИНЕ

Седница је почела у 8,50 часова.

Седницом је председавала др Александра Томић, председник Одбора.

Седници су присуствовали чланови Одбора: Верољуб Арсић, Горан Ковачевић, Радмило Костић, Душан Бајатовић, Момо Чолаковић и Золтан Пек.

Седници су присуствовали заменици чланова Одбора: Зоран Бојанић (заменик Николе Јоловића), Душко Тарбук (заменик Оливере Пешић) и Србислав Филиповић (заменик Жике Гојковића).

Седници нису присуствовали чланови Одбора Зоран Красић, Милорад Мирчић, Саша Радуловић , Горан Ћирић , Милорад Мијатовић, Милан Лапчевић и Војислав Вујић нити њихови заменици.

 Седници је, као представник предлагача закона, присуствовао Александар Антић, министар рударства и енергетике, а као повереници седници су присуствовали Ненад Мијаиловић, државни секретар у Министарству финансија, Бранко Дрчелић, в.д. директора Управе за јавни дуг, Драгана Ратковић, виши саветник, руководилац Групе за пројектне и програмске зајмове Управе за јавне набавке, и Оливера Здравковић, самостални саветник у Министарству финансија.

На предлог председника Одбор је, већином гласова, утврдио следећи

Д н е в н и р е д:

1. Разматрање Предлога закона о допуни Закона о осигурању депозита, који је поднела Влада (број 011-1288/17 од 12. маја 2017. године), у појединостима;
2. Разматрање Предлога закона о допуни Закона о Агенцији за осигурање депозита, који је поднела Влада (број 011-1286/17 од 12. маја 2017. године), упојединостима;
3. Разматрање Предлога закона о давању гаранције Републике Србије у корист Немачке развојне банке KfW, Франкфурт на Мајни, по задужењу Јавног предузећа „Електропривреда Србије“, Београд (Пројекат „Модернизација система за отпепељивања ТЕ Никола Тесла А“), који је поднела Влада (број 011-1287/17 од 12. маја 2017. године), у појединостима;
4. Разматрање Предлога закона о давању гаранције Републике Србије у корист Немачке развојне банке KfW, Франкфурт на Мајни, по задужењу Акционарског друштва „Електромрежа Србије“, Београд (Регионални програм енергетске ефикасности у преносном систему), који је поднела Влада (број 011-1289/17 од 12. маја 2017. године), у појединостима;
5. Разно.

 Пре преласка на рад по утврђеном дневном реду Одбор је једногласно усвојио записник са 21.седнице Одбора.

Одбор је, на предлог председника, већином гласова одлучио да се, ради ефикаснијег рада, о амандманима изјашњава групно, односно једним гласањем, и то следећим редоследом: најпре о амандманима које је предлагач закона прихватио, а затим о амандманима које предлагач закона није прихватио.

У дискусији су учествовали народни посланици Верољуб Арсић и Горан Ковачевић.

На постављена питања објашњење је дао Ненад Мијаиловић, државни секретар у Министарству финансија.

**Прва тачка дневног реда**: **Разматрање Предлога закона о допуни Закона о осигурању депозита, у појединостима**

 Одбор је, пре преласка на разматрање амандмана које су поднели народни посланици, одлучио (са 10 гласова „за“) да на основу члана 157. став 6. и члана 161. став 1. Пословника Народне скупштине на Предлог овог закона поднесе следећи:

АМАНДМАН

 У члану 1. став 1. Предлога закона, у новом ставу 4.члана 7. Закона о осигурању депозита, речи: „девизна средства“ замењују се речима: „дo једне четвртине девизних средстава“.

О б р а з л о ж е њ е

 Предложено решење, којим се ограничава могућност Агенцији да улаже до једне четвртине девизних средстава у девизне дужничке хартије од вредности које издаје Република Србија или Народна банка Србије, имаће позитиван ефекат на ниво девизних резерви којима управља Народна банка Србије. Додатно, овим предлогом биће испоштован основни концепт диверсификације, чиме се спречава потенцијални ризик да нпр. 100% средстава фонда за осигурање депозита буде инвестирано у државне хартије од вредности.

На основу члана 156. став 3. Пословника Народне скупштине, Одбор је одлучио (са 10 гласова „за“) да поднесе следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане на Предлог закона о допуни Закона о осигурању депозита.

Одбор је одлучио да предложи Народној скупштини да **прихвати** следећи амандман:

* на члан 1, који је поднела народни посланик Александра Томић.

Одбор је одлучио да предложи Народној скупштини да **одбије** следеће амандмане:

* на члан 1, који су у истоветном тексту поднели народни посланик Милорад Мирчић и заједно народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;
* на члан 1, који су заједно поднели народни посланици Ђорђе Вукадиновић, Славиша Ристић и Санда Рашковић Ивић;
* на члан 1, који је поднео народни посланик Маријан Ристичевић;
* на члан 1, који су заједно поднели народни посланици Чедомир Јовановић, Енис Имамовић, Наташа Мићић, Олена Папуга, Ненад Чанак, Жарко Кораћ, Ненад Милић и Бајро Гегић;
* на члан 1, који је поднео народни посланик Зоран Красић;
* на члан 2, који су у истоветном тексту поднели народни посланик Зоран Красић и заједно народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;
* на члан 1, који су заједно поднели народни посланици Санда Рашковић Ивић, Ђорђе Вукадиновић и Славиша Ристић.

 Одбор је, на основу члана 157. став 6. и члана 161. став 1. Пословника Народне скупштине, поднео амандман на члан 1. Предлога закона. Представник предлагача сагласио се са поднетим амандманом на седници Одбора.

За известиоца Одбора на седници Народне скупштине одређена је др Александра Томић, председник Одбора.

**Друга тачка дневног реда: Разматрање Предлога закона о допуни Закона о Агенцији за осигурање депозита, у појединостима**

 Одбор је, пре преласка на разматрање амандмана које су поднели народни посланици, одлучио (са 10 гласова „за“) да на основу члана 157. став 6. и члана 161. став 1. Пословника Народне скупштине на Предлог овог закона поднесе следећи:

АМАНДМАН

 У члану 1. Предлога закона, у новом ставу 3. члана 8. Закона о Агенцији за осигурање депозита, речи: „девизна средства“ замењују се речима: „до једне четвртине девизних средстава“.

О б р а з л о ж е њ е

 Предложено решење, којим се ограничава могућност Агенцији да улаже до једне четвртине девизних средстава у девизне дужничке хартије од вредности које издаје Република Србија или Народна банка Србије, имаће позитиван ефекат на ниво девизних резерви којима управља Народна банка Србије. Додатно, овим предлогом биће испоштован основни концепт диверсификације, чиме се спречава потенцијални ризик да нпр. 100% средстава фонда за осигурање депозита буде инвестирано у државне хартије од вредности.

На основу члана 156. став 3. Пословника Народне скупштине, Одбор је одлучио (са 10 гласова „за“) да поднесе следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане на Предлог закона о допуни закона о Агенцији за осигурање депозита.

Одбор је одлучио да предложи Народној скупштини да **прихвати** следећи амандман:

* на члан 1, који је поднела народни посланик Александра Томић.

Одбор је одлучио да предложи Народној скупштини да **одбије** следеће амандмане:

* на члан 1, који су у истоветном тексту поднели народни посланици Милорад Мирчић и заједно народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;
* на члан 1, који су заједно поднели народни посланици Санда Рашковић Ивић, Ђорђе Вукадиновић и Славиша Ристић;
* на члан 1, који је поднео народни посланик Маријан Ристичевић;
* на члан 1, који су заједно поднели народни посланици Бошко Обрадовић, Срђан Ного, Зоран Радојичић, Марија Јањушевић, Иван Костић, Драган Весовић и Миладин Шеварлић;
* на члан 1, који су заједно поднели народни посланици Чедомир Јовановић, Енис Имамовић, Наташа Мићић, Олена Папуга, Ненад Чанак, Жарко Кораћ, Ненад Милић и Бајро Гегић;
* на члан 1, који је поднео народни посланик Зоран Красић;
* на члан 2, који су у истоветном тексту поднели народни посланици Зоран Красић и заједно народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;
* на члан 2, који су заједно поднели народни посланици Ђорђе Вукадиновић, Санда Рашковић Ивић и Славиша Ристић.

Одбор је, на основу члана 157. став 6. и члана 161. став 1. Пословника Народне скупштине, поднео амандман на члан 1. Предлога закона. Представник предлагача сагласио се са поднетим амандманима на седници Одбора.

За известиоца Одбора на седници Народне скупштине одређена је др Александра Томић, председник Одбора.

**Трећа тачка дневног реда: Разматрање Предлога закона о давању гаранције Републике Србије у корист Немачке развојне банке KfW, Франкфурт на Мајни. По задужењу Јавног предузећа “Електропривреда Србије“, Београд (Пројекат ”Модернизација система за отпепељивање ТЕ Никола Тесла А “), у појединостима**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава поднео је следећи

И З В Е Ш Т А Ј

Одбор је у складу са чланом 164. став 1. Пословника Народне скупштине, размотрио амандмане на Предлог закона о давању гаранције Републике Србије у корист Немачке развојне банке KfW, Франкфурт на Мајни. По задужењу Јавног предузећа “Електропривреда Србије“, Београд (Пројекат ”Модернизација система за отпепељивање ТЕ Никола Тесла А “).

Одбор је одлучио да предложи Народној скупштини да **одбије** следеће амандмане:

- на члан 1, који су у истоветном тексту поднели народни посланици Вјерица

 Радета, Мариника Тепић , Зоран Живковић и Владимир Ђурић;

- на члан 1, који је поднео народни посланик Маријан Ристичевић;

- на члан 2, који су у истоветном тексту поднели народни посланици Зоран

 Красић, Мариника Тепић, Зоран Живковић и Владимир Ђурић;

- на члан 3, који су у истоветном тексту поднели народни посланици Милорад

 Мирчић, Мариника Тепић, Зоран Живковић и Владимир Ђурић;

- на члан 4, који су у истоветном тексту поднели народни посланици Немања

 Шаровић,Мариника Тепић, Зоран Живковић и Владимир Ђурић;

- на члан 4, који су заједно поднели народни посланици Марко Ђуришић,

 Мирослав Алексић, Горан Богдановић, Ненад Константиновић и Здравко

 Станковић;

- на члан 5, који су у истоветном тексту поднели народни посланици Наташа

 Јовановић, Мариника Тепић, Зоран Живковић и Владимир Ђурић;

- на члан 5, који је поднео народни посланик Маријан Ристичевић.

За известиоца Одбора на седници Народне скупштине одређена је др Александра Томић, председник Одбора.

**Четврта тачка дневног реда:** **Разматрање Предлога закона о давању гаранције Републике Србије у корист Немачке развојне банке KfW, Франкфурт на Мајни, по задужењу Акционарског друштва „Електромрежа Србије“, Београд (Регионални програм енергетске ефикасности у преносном систему), који је поднела Влада (број 011-1289/17 од 12. маја 2017. године), у појединостима**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава поднео је следећи

И З В Е Ш Т А Ј

Одбор је у складу са чланом 164. став 1. Пословника Народне скупштине, размотрио амандмане на Предлог закона о давању гаранције Републике Србије у корист Немачке развојне банке КfW, Франкфурт на Мајни, по задужењу Акционарског друштва “Електромрежа Србије“, Београд (Регионални програм енергетске ефикасности у преносном систему).

Одбор је одлучио да предложи Народној скупштини да **одбије** следеће амандмане:

- на члан 1, који су у истоветном тексту поднели народни посланици Вјерица

 Радета, Зоран Живковић, Мариника Тепић и Владимир Ђурић;

- на члан 1, који је поднео народни посланик Маријан Ристичевић;

- на члан 2, који су у истоветном тексту поднели народни посланици Зоран

 Красић, Зоран Живковић, Мариника Тепић и Владимир Ђурић;

- на члан 3, који су у истоветном тексту поднели народни посланици Милорад

 Мирчић, Зоран Живковић, Мариника Тепић и Владимир Ђурић;

- на члан 4, који су у истоветном тексту поднели народни посланици Немања

 Шаровић, Зоран Живковић, Мариника Тепић и Владимир Ђурић;

- на члан 4, који су заједно поднели народни посланици Мирослав Алексић,

 Горан Богдановић, Ненад Константиновић ,Здравко Станковић и Марко

 Ђуришић;

- на члан 5, који су у истоветном тексту поднели народни посланици Наташа

 Јовановић, Зоран Живковић, Мариника Тепић и Владимир Ђурић;

- на члан 5, који је поднео народни посланик Маријан Ристичевић.

За известиоца Одбора на седници Народне скупштине одређена је др Александра Томић, председник Одбора.

 Седница је завршена у 9,10 часова.

 Седница је тонски снимана.

 СЕКРЕТАР ОДБОРА ПРЕДСЕДНИК

 Љиљана Милетић Живковић др Александра Томић